כזה שכל אחת תרצה לבוא לשיעור. הוא הסתכל עליי כלא מבין, אך אמר שיש לו מחסור במורים לפילאטיס ואהיה בתקופת ניסיון.  אני מכירה טיפוסים כמוהו. אילו רק ידע כמה אינטליגנטית אני. ועוד סיפרתי לו שעבדתי כמתכנתת מחשבים, כי יש לי שכל, רק החלטתי להקדיש לגוף שלי יותר זמן. עכשיו אמתח את הידיים ואגיע עד לקצה הרגליים, בכיפוף הגב בצורה אליפטית. איזו תחושה טובה, ועוד מעט היא תתחלף לי כי יגיעו הבנות המלאות האלו, שאני צריכה להסביר להן על גמישות. אני גם מסבירה להן על דיאטות. את האמת, מזל שהן דשנות כאלו, לא הייתי רוצה לי מתחרה בכיתה, עדיף שיהיו עגלגלות מאשר ספורטאיות מצליחות. באמת שאני נראית טוב, כמובן לא כמו שהייתי בת שש עשרה, אבל עדיין מצליחה לשמור על הפיגורה. אני לא רוצה לעבוד יותר מדי קשה, זה יוסיף לי קמטים. בגלל זה הפסקתי את העבודה שלי בחברה. נכון, שהיה לי רומן עם הבוס, ושזה עזר לי בשכר בצורה ניכרת. אבל הוא רצה לסיים את הקשר, והחלטתי שאני צריכה תחביב חדש, משהו שיעשה לי את זה, אולי משהו עם בנות. תמיד טוב להיות באחוות בנות, ועוד כאלו שמעריצות אותך. אני הולכת גם למפגשים החברתיים של כמה בנות, ושם אנחנו